Προειδοποίηση των Επιστημόνων του Κόσμου προς την Ανθρωπότητα

Η Προειδοποίηση των Επιστημόνων του Κόσμου προς την Ανθρωπότητα ήταν έγγραφο που γράφτηκε το 1992 από τον Χένρι Γ. Κένταλ και υπογράφηκε από περίπου 1.700 κορυφαίους επιστήμονες. 25 χρόνια αργότερα, τον Νοέμβριο του 2017, 15.364 επιστήμονες υπέγραψαν την Προειδοποίηση των Επιστημόνων του Κόσμου προς την Ανθρωπότητα: Μια δεύτερη προειδοποίηση που γράφτηκε από τον Ουίλιαμ Τζ. Ριπλ και επτά άλλους συγγραφείς, οι οποίοι ζητούν πληθυσμιακό σχεδιασμό, δραστική μείωση της κατανάλωσης ορυκτών καυσίμων, κρέατος, και άλλων πόρων. Η δεύτερη προειδοποίηση έχει περισσότερους επιστήμονες που συνυπογράφουν και επίσημους υποστηρικτές από οποιοδήποτε άλλο επιστημονικό άρθρο που έχει δημοσιευτεί.

Πρώτη δημοσίευση 
Στα τέλη του 1992, ο αείμνηστος Χένρι Γ. Κένταλ, πρώην πρόεδρος του Διοικητικού Συμβουλίου της Ένωσης των Ανήσυχων Επιστημόνων, έγραψε την πρώτη προειδοποίηση των επιστημόνων του κόσμου προς την ανθρωπότητα, η οποία αρχίζει με το εξής κείμενο: "τα ανθρώπινα όντα και ο φυσικός κόσμος βρίσκονται σε πορεία σύγκρουσης."Η πλειοψηφία των νομπελιστών στις επιστήμες συνυπέγραψαν το έγγραφο. Περίπου 1.700 από τους κορυφαίους επιστήμονες στο κόσμο έδωσαν την υπογραφή τους.

Μερικές φορές θεωρείται ως το αντίθετο της Έκκλησης της Χαϊδελβέργης- η οποία υπεγράφη επίσης από πολλούς επιστήμονες και Νομπελίστες νωρίτερα το 1992-η οποία αρχίζει με την εξής κριτική: "μια παράλογη ιδεολογία η οποία αντιτίθεται στην επιστημονική και τη βιομηχανική πρόοδο, εμποδίζοντας την οικονομική και κοινωνική ανάπτυξη." Αυτό το έγγραφο συχνά χρησιμοποιείται από εκείνους που αντιτίθενται στις θεωρίες σχετικά με την κλιματική αλλαγή.

Ωστόσο, η έκκληση της Χαϊδελβέργης δεν προσφέρει συγκεκριμένες συστάσεις και δεν αποτελεί κατηγορητήριο για την περιβαλλοντική επιστήμη: Αναγράφει τα εξής" Προσυπογράφουμε πλήρως τους στόχους μιας επιστημονικής οικολογίας για ένα σύμπαν του οποίου οι πόροι πρέπει να αποθηκεύονται, να παρακολουθούνται και να διατηρούνται. Απαιτούμε, όμως, αυτή η καταγραφή, παρακολούθηση και διατήρηση να βασίζεται σε επιστημονικά κριτήρια και όχι σε παράλογες προκαταλήψεις."

Αντίθετα, η αρχική προειδοποίηση του 1992 περιέχει συγκεκριμένες συστάσεις: "πρέπει, για παράδειγμα, να απομακρυνθούμε από τα ορυκτά καύσιμα σε πιο καλοήθεις, ανεξάντλητες ενεργειακές πηγές για την περικοπή των εκπομπών των αερίων του θερμοκηπίου και την ρύπανση του αέρα και του νερού. ... Πρέπει να σταθεροποιήσουμε τον πληθυσμό."

Δεύτερη προειδοποίηση 
Τον Νοέμβριο του 2017, 15.364 επιστήμονες υπέγραψαν την Προειδοποίηση των Επιστημόνων του Κόσμου προς την Ανθρωπότητα: Μια δεύτερη προειδοποίηση η οποία συνεγράφη από τον συγγραφέα και καθηγητή οικολογίας Ουίλιαμ Τζ. Ριπλ του Κρατικού Πανεπιστημίου του Όρεγκον, μαζί με 7 συσσυγγραφείς, οι οποίοι μεταξύ άλλων, ζητούν τον περιορισμό της αύξησης του πληθυσμού, και την δραστική μείωση της κατά κεφαλήν κατανάλωσης ορυκτών καυσίμων, κρέατος, και άλλων πόρων. Η δεύτερη προειδοποίηση περιλαμβάνονται 9 γραφήματα με βασικούς δείκτες (που περιγράφουν την διαχρονική εξέλιξη τους), ενώ ο καθένας συσχετίζεται με ένα συγκεκριμένο ζήτημα που αναφέρεται στην αρχική προειδοποίηση του 1992, για να δείξει ότι τα περισσότερα περιβαλλοντικά ζητήματα συνεχίζουν να τείνουν προς τη λάθος κατεύθυνση, τα περισσότερα χωρίς διακριτή μεταβολή του ρυθμού. Το άρθρο περιελάμβανε 13 συγκεκριμένα βήματα που θα μπορούσε να λάβει η ανθρωπότητα για τη μετάβαση στη βιωσιμότητα.

Η δεύτερη προειδοποίηση έχει τους περισσότερους επιστήμονες που συνυπογράφουν και λοιπούς επίσημους υποστηρικτές από οποιοδήποτε άλλο άρθρο επιστημονικού περιοδικού που δημοσιεύθηκε στην ιστορία. Η πλήρης προειδοποίηση δημοσιεύθηκε στο BioScience και μπορεί ακόμα να εγκριθεί στην ιστοσελίδα Scientists Warning.

Προειδοποίηση του 2019 για την κλιματική αλλαγή 
Τον Νοέμβριο του 2019, μια ομάδα περισσότερων από 11.000 επιστημόνων από 153 χώρες ονόμασαν την κλιματική αλλαγή ως "έκτακτη ανάγκη" που θα οδηγούσε σε "ανείπωτο ανθρώπινο πόνο" εάν δεν πραγματοποιηθούν μεγάλες μετατοπίσεις στον τρόπο δράσης για το κλίμα.
 
Η δήλωση έκτακτης ανάγκης τόνισε ότι η οικονομική ανάπτυξη και η αύξηση του πληθυσμού "είναι από τους σημαντικότερους οδηγούς των αυξήσεων στις εκπομπές διοξειδίου του άνθρακα, πιο πάνω από την καύση ορυκτών καυσίμων, και ότι "χρειαζόμαστε τολμηρούς και δραστικούς μετασχηματισμούς όσον αφορά τις οικονομικές και πληθυσμιακές πολιτικές".

Παραπομπές

Περιβαλλοντολογία
Κλιματική αλλαγή